Document ID: 32012D0005

AZ EURÓPAI PARLAMENT ÉS A TANÁCS HATÁROZATA
(2011. december 13.)
a költségvetési fegyelemről és a pénzgazdálkodás hatékonyságáról és eredményességéről szóló 2006. május 17-i intézményközi megállapodásnak a többéves pénzügyi keret tekintetében az ITER-projekt pótlólagos finanszírozásának érdekében történő módosításáról
(2012/5/EU)
AZ EURÓPAI PARLAMENT ÉS AZ EURÓPAI UNIÓ TANÁCSA,
tekintettel az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló 2006. május 17-i intézményközi megállapodásra (1),
tekintettel az Európai Bizottság javaslatára,
mivel:
(1)
A 2011. december 1-jei háromoldalú egyeztetésen az Európai Parlament, a Tanács és a Bizottság megállapodtak az ITER-projekt pótlólagos finanszírozásának módozatairól. A finanszírozás szükségessé teszi a 2007 és 2013 közötti időszakra szóló többéves pénzügyi keret felülvizsgálatát az intézményközi megállapodással összhangban, hogy az 1a. alfejezet kötelezettségvállalási előirányzatainak felső korlátja folyó árakon 2012 tekintetében 650 millió EUR-val, 2013 tekintetében pedig 190 millió EUR-val megemelkedhessen.
(2)
Az 1a. alfejezet 2012. és 2013. évi kötelezettségvállalási előirányzatai felső korlátjának megemelését teljes mértékben ellentételezi a 2. fejezet 2011. évi, valamint az 5. fejezet 2011. és 2012. évi kötelezettségvállalási előirányzatai felső korlátjának csökkentése.
(3)
A kötelezettségvállalások és a kifizetések közötti megfelelő kapcsolat fenntartása érdekében sor kerül a kifizetési előirányzatok éves felső korlátjának kiigazítására is. A kiigazítás a 2007-2013-as időszak kifizetési igényeire nem lesz hatással.
(4)
A 2006. május 17-i intézményközi megállapodás I. mellékletét ennek megfelelően módosítani kell (2),
ELFOGADTA EZT A HATÁROZATOT:
Egyetlen cikk
A költségvetési fegyelemről és a pénzgazdálkodás hatékonyságáról és eredményességéről szóló intézményközi megállapodás I. melléklete helyébe e határozat melléklete lép.
Kelt Strasbourgban, 2011. december 13-án.

Labels: 7
2
15
14